“ก้าวไกล” มาวิน เลือกตั้งปี 66 เขตกทม. รู้ผลไม่เป็นทางการ
"ขจิต ชัชวานิชย์" เผยความคืบหน้า พรรคก้าวไกลนำอันดับ 1 อยู่ที่ 238,774 คะแนน คิดเป็น 37.83% ตามด้วยรวมไทยสร้างชาติ คิดเป็น 16% ส่วนอันดับ 3 คือพรรคเพื่อไทย ขณะนี้นับคะแนนแล้วเสร็จจำนวน 1,452 หน่วย คิดเห็น 22.83% จำนวนผู้มาใช้สิทธิ 644,387 คน จากผู้มีสิทธิ 4 ล้านกว่าคน คิดเป็น 14.39%
"ขจิต ชัชวานิชย์" เผยความคืบหน้า พรรคก้าวไกลนำอันดับ 1 อยู่ที่ 238,774 คะแนน คิดเป็น 37.83% ตามด้วยรวมไทยสร้างชาติ คิดเป็น 16% ส่วนอันดับ 3 คือพรรคเพื่อไทย ขณะนี้นับคะแนนแล้วเสร็จจำนวน 1,452 หน่วย คิดเห็น 22.83% จำนวนผู้มาใช้สิทธิ 644,387 คน จากผู้มีสิทธิ 4 ล้านกว่าคน คิดเป็น 14.39%
14 พ.ค. 2566

นายขจิต ชัชวานิชย์ ปลัดกรุงเทพมหานคร เปิดเผยความคืบหน้าการนับคะแนนการเลือกตั้งสมาชิกสภาผู้แทนราษฎร (ส.ส.) กรุงเทพมหานคร เมื่อเวลา 21.12 น. ว่า ขณะนี้มีหน่วยเลือกตั้งที่นับคะแนนแล้วเสร็จจำนวน 1,452 หน่วย คิดเห็น 22.83% จำนวนผู้มาใช้สิทธิ 644,387 คน จากผู้มีสิทธิ 4,479,155 คน คิดเป็น 14.39%
ทั้งนี้ คาดการณ์ ส.ส. แบ่งเขต 10 อันดับแรก ดังนี้ อันดับ 1 ก้าวไกล 238,774 คะแนน คิดเป็น 37.83%, อันดับ 2 รวมไทยสร้างชาติ 103,092 คะแนน คิดเป็น 16.33%, อันดับ 3 เพื่อไทย 91,149 คะแนน คิดเป็น 14.44%, อันดับ 4 ประชาธิปัตย์ 13,699 คะแนน คิดเป็น 2.17%, อันดับ 5 ชาติพัฒนากล้า 8,783 คะแนน คิดเป็น 1.36%, อันดับ 6 เสรีรวมไทย 7,917 คะแนน คิดเป็น 1.23%, อันดับ 7 ไทยสร้างไทย 7,635 คะแนน คิดเป็น 1.18%, อันดับ 8 ภูมิใจไทย 5,051 คะแนน คิดเป็น 0.78%, อันดับ 9 พลังประชารัฐ 3,738 คะแนน คิดเป็น 0.58% และอันดับ 10 ไทยภักดี 2,766 คะแนน คิดเป็น 0.43%
โดยคะแนนข้างต้นเป็นผลคะแนนอย่างไม่เป็นทางการ ณ เวลา 21:12 น.
ด้าน นายสำราญ ตันพานิช ผู้อำนวยการสถาบันพัฒนาการเมืองและการเลือกตั้ง กล่าวว่า  การเลือกตั้งครั้งนี้มีจำนวนผู้มาใช้สิทธิเลือกตั้งค่อนข้างมากกว่าทุกครั้งที่ผ่านมา การนับผลคะแนนไม่มีประเด็นปัญหาอะไร แต่ในบางพื้นที่มีพายุฝน ลมค่อนข้างแรง ทำให้ต้องมีการปรับแก้ไขสถานที่ในการนับคะแนน ติดตั้งผ้าใบกันฝนหรือปรับทิศทาง ทำให้การนับคะแนนในบางพื้นที่นั้นต้องชะลอไป อย่างไรก็ตาม ขณะนี้คะแนนได้เริ่มเคลื่อนไหวแล้ว และจะเชื่อมโยงข้อมูลเพื่อแสดงผลให้ประชาชนได้รับทราบกันอย่างต่อเนื่องต่อไป